SKRIFTLIG FORESPOERGSEL P-3918/97 af Olivier Dupuis (ARE) til Kommissionen (28. november 1997)

Om: Det faelles europaeiske diplomati

I betaenkning af Spencer (A4-0193/97) erindrede Europa-Parlamentet om »noedvendigheden af at udvikle et analysecenter - sammensat af embedsmaend fra EU og fra de enkelte medlemsstater - der kan vurdere risici og trusler ud fra en europaeisk synsvinkel, samt af at tilpasse medlemsstaternes diplomatiske korps og informationstjenester til maalsaetningen for FUSP, herunder ved at give Unionens medlemsstater mulighed for i de tredjelande, hvor de ikke har nogen diplomatisk repraesentation, at anvende Kommissionens delegationer til at repraesentere deres egne og ikke blot Unionens interesser«.

I forbindelse med flytningen af Nigerias hovedstad var der endvidere blevet igangsat et projekt om placering af samtlige medlemsstaters ambassader sammen med Kommissionens delegation inden for rammerne af et samlet bygningskompleks.

Kan Kommissionen oplyse, om den allerede har igangsat denne undersoegelse, og hvor langt man er kommet dermed? I betragtning af den forestaaende tiltraedelse af ni medlemsstater mener Kommissionen da ikke, at en saadan samlet placering af repraesentantskaberne bliver en stadig mere presserende noedvendighed med det formaal at opnaa sammenhaeng og overskuelighed i Unionens aktioner? Har Kommissionen fremsat nogle konkrete forslag herom til Raadet? Hvor langt er man kommet med projektet vedroerende placeringen af ambassaderne og Kommissionens delegation i Nigerias nye hovedstad?

Svar afgivet paa Kommissionens vegne af Hans Van den Broek (19. december 1997)

Medlemsstaternes udenrigsministerier, med undtagelse af Luxembourgs og Storbritanniens, og Kommissionen er i henhold til et aftalememorandum af 18. april 1994 blevet enige om at placere deres diplomatiske missioner og Kommissionens delegation i et faelles bygningsvaerk i Abuja, Nigerias nye hovedstad. OEstrig, Finland og Sverige tilsluttede sig memorandummet den 6. marts 1996. Kommissionen praeciserer, at dette projekt er ved at blev endeligt afsluttet. De deltagende parter, der for tiden er begraenset til ni medlemsstater, og Kommissionen skal i de kommende maaneder underskrive et supplerende memorandum om fordelingen af finansieringsomkostningerne i forbindelse med projektet og de respektive rettigheder til lokalerne efter projektets afslutning. Det arkitektfirma og det raadgivende ingenioerfirma, der vandt den internationale konkurrence om projektet, har modtaget instrukser om at udarbejde udbudsmaterialet for arbejdet i forbindelse med opfoerelsen af komplekset.

Mht. udvidelsen af projektet til at omfatte nye partnere er der truffet de noedvendige dispositioner i arkitektprojektet med henblik paa tildeling af eksklusive zoner, og der er opstillet retningslinjer for den finansielle deltagelse i brugen af de faelles zoner og de offentlige zoner.

Kommissionen deler det aerede medlems synspunkt om, at dette projekt, selv om det er begraenset til nogle af medlemsstaterne, er et godt eksempel paa en konkretisering af den faelles holdning vedroerende en samlet placering af de diplomatiske missioner, som fastlagt af Raadet den 6. oktober 1995. De forskellige etaper i projektet gennemfoeres i samraad med medlemsstaterne i Raadets arbejdsgruppe vedroerende en faelles udenrigs- og sikkerhedspolitik (FUSP), administrative anliggender.

Mht. noedvendigheden af at samle EU's repraesentationer, som det aerede medlem udtrykker oenske om, vil Kommissionen gerne understrege, at Abuja-projektet er omfattet af bestemmelserne i anden soejle i traktaten om Den Europaeiske Union. Dette udelukker ikke, at denne samling af de diplomatiske dispositioner, som allerede har vaeret emne for et generelt aftalememorandum den 21. februar 1996, og som de nye medlemsstater har tilsluttet sig, goer det muligt i fremtiden at udvide samarbejdet mellem parterne til at omfatte andre egnede omraader.